**Passio sancti Leopardi**

**BHL 4888**

Temporibus Iuliani Apostatæ fuit uir quidam magnæ

nobilitatis intra urbem Romanam, cuius nomen Leopardus,

qui etiam habitabat in domo Aquilinea, unicus patris sui fil-

ius. Dum ipse uero iam dictus puer peruenisset ad suam

etatem, mittitur a patre septem liberales artes ad discendum.

Pretitulatus uero Apostata iter agebat per domum Aquili-

neam, aspiciensque sursum, uidit quendam puerum specie ad-

mirabilem in corpore, sed pulchriorem in animo: crispo capi-

te, lato humero, subtili uentre, oculis more Romano nigris,

lacertis quoque robustis, genis pubescentibus, alacri uultu et

mediocri statura.

107

Dum uero prenominatus Apostata ad palatium reuersus

sit, misit quendam iuuenem nomine Gallum, ut sub imperiali

precepto iussus sibi pater eum presentaret, eo quod palatium

a tali iuuene seruitium habere decuisset. Pater uero gaudens

letanter eum ad palatium direxit. Iulianus enim uidens

eum, circumstantibus consulibus referebat: «O quam decet,

talem tanto seruire». Manente itaque secum puero per qua-

tuor mensium spatia, in tantum sibi placuit, ut ab ipso appel-

laretur cubicularius dilectus. Ab omnibus autem Romanis

speciosior imperator uocaretur.

Magister autem, ad quem ille missus fuerat pro studio,

habitabat super Tyberim iuxta pontem Moluium; qui nomine

dicebatur Valentinus: fungebatur enim ipse summi sacerdotii

honore, uir preclarus ac Deum timens. Audiens tunc magi-

ster Leopardi, quod in tantae dignitatis honore uiguisset, noc-

te ad eum ueniens, his uerbis alloquitur: «O qualis digni-

tas huius seculi, sed quanto maior futuri! Ista scilicet uisi-

bilis ac commutabilis; uentura autem sine dubio ultra intel-

lectum hominis delectabilis! Scio, te in huius uanitatis pa-

latio presentis seculi magistratum tenere ac gloriam fallacis

seculi multum diligere. Ideoque te, dilectissime fili, dili-

genter admoneo, ut cogites de interitu antecessorum tuorum,

108

et quo quantoque honore fungerentur, dum in senatorio ordi-

ne aliqui morarentur, et quomodo in puluerem sunt redacti.

Et quid plura? Ad hoc, quod illi nunc sunt, reuerteris, et

omnem huius seculi gloriam absque tua uoluntate relinques.

Itaque dulce solamen laborum, melius tibi est, ut sacri

chrismatis unctione ac baptismatis unda recreatus, non dubi-

tanter post huius seculi uitam eternæ hereditatis ad gloriam

peruenias.

Igitur puer monitis magistri stupefactus iacuit, ac rur-

sus animum recolligens, uoluntaria uoce respondit: «Saluta-

ris est admonitio tua, pater sancte, et antea, dum sepius te-

cum in scolis studui, multa magnaque miracula de domino

Iesu Christo michi meisque conscolaribus enarrasti. Ipsum

uero, quem predicas, Iesum Christum credo et confiteor, et in

ipsius nomine baptizari uolo, ac etiamsi oportuerit me mori,

non eum negabo». Magister non modico gaudio repletus,

accipiens eum per manum, duxit ad Thermas Diocletiani,

exuensque eum uestimentis, baptizauit illum in fonte, qui uo-

catur Palatinus, sub nomine Iesu Christi. Est autem ipse

fons infra Thermas Diocletiani, ducente aquaeductu usque ad

chrisotoclinium, quæ uocatur Aurea Domus.

In septima itaque die imperator more solito iussit om-

nes nobiles, infra Romam habitantes, sibi offerre sacrificia, ac-

109

si deus esset. Mos quippe suus talis erat, ut thuribulum co-

tidie aureum coram se staret, atque omnes, qui ad eum salu-

tando peruenissent, quique per ordinem thimiamata ad lau-

dem misissent. Tunc contigit quadam die, quod iuuenis ip-

se Leopardus ante eum ueniens, thimiamatis confectionem

mittere noluisset. Cesar uero ei signum faciens, ut ad se ue-

niret, susurransque ei in auriculam dicit: «Obliuioni morem

tuum tradidisti, mihi thimiamatis odorem non offerens».

Ipse confortatus Spiritu Sancto, aperta confessione retulit:

«Christianus sum, et Christum confiteor, et hunc solum ado-

ro. Reddere igitur uolo Deo, quæ Dei sunt, tibi autem ce-

sari, quæ sunt tua». Inclinabat itaque se in manum cesar,

et ingemuit ualde, dicens Leopardo: «O quomodo carere de-

bes nostra familiaritate, ego autem tuæ decore formositatis!

At si non citius a te mihi sacrificium offertur, mors tibi

procul dubio apparatur!». Ipse uero econtra audacter locu-

tus, talem sermonem protulit: «Dominus in Euangelio dicit:

Nolite timere eos, qui corpus occidunt, animam non possunt

occidere. Nec, cesar, tuas minas timeo, nec pro te Deum

derelinquo!».

110

Cesar furore correptus, iussit eum carnificibus dari, ut

eum uerberibus cesum, si possent, a credulitate sua cessare fa-

cerent. Videntes autem, quod nihil proficerent, reuersi nun-

tiauerunt cesari. Iulianus commotus iussit eum extra muros

ciuitatis decollari. Decollatus est autem athleta Christi pri-

die kalendas Octobris sub Iuliano Apostata.

Dictum est ergo Valentino de bono certamine ipsius.

Qui cum gaudio ueniens, colligensque corpus eius cum aro-

matibus et linteis pretiosis, duxit eum ultra triginta milliaria

in locum, qui uocatur Vtricula: non enim audebat eum Romæ

sepelire propter metum cesaris.

Ibi usque hodie eius pia intercessio queritur, et de mi-

raculis tam gloriosi martyris per fidelium uoces Christo laus

recitatur, concedente Domino nostro Iesu Christo, cuius floret

imperium in secula seculorum. Amen.

111